בקיעת שיניים

בקיעת שיניים (באנגלית: Teething) היא תהליך טבעי שכל הפעוטות והילדים חווים, בו פורצות שיני החלב מתוך החניכיים. לרוב, השיניים התחתונות בוקעות לפני העליונות ומופיעות בזוגות. תהליך זה מתרחש בין גיל שלושה חודשים לגיל שנה ומסתיים לקראת גיל שנתיים עד שלוש, ובסופו לילד יהיו כ-20 שיני חלב. טעות נפוצה שלעיתים נהוג לחשוב היא שכאשר השיניים בוקעות הן חותכות את החניכיים אך, למעשה זה אינו נכון. כאשר השן בוקעת משתחררים הורמונים בגוף אשר גורמים לחלק מהתאים בחניכיים להיפרד וכך מאפשרים לשן לצאת החוצה. רמת הכאב שכל תינוק יכול לשאת משתנה מילד לילד. נראה כי חלקם סובלים יותר מאחרים כאשר בוקעות השיניים. הנפיחות בחניכיים שמופיעה לפני בקיעת השן היא הגורם העיקרי לכאב ולחוסר המנוחה של התינוק. תסמינים אלו בדרך כלל מופיעים בין שלושה לחמישה ימים לפני בקיעת השן, וחולפים מיד לאחר שהשן יוצאת. ישנם תינוקות שאינם חווים תסמינים כלל. תסמינים נפוצים כוללים הזלת ריר, לעיסה מוגברת, שינויים במצב הרוח, אי שקט או עצבנות וחניכיים נפוחות. בכי, חוסר שינה וחום מתון הם גם תסמינים המזוהים עם בקיעת שיניים. לעיתים רחוקות, האזור יכול להתמלא בנוזל ולהופיע באזור שבו השן אמורה לבקוע ולגרום לחניכיים להיות רגישות אף יותר. לרוב, כאב מזוהה יותר עם בקיעת השיניים הטוחנות, מפאת גודלן הן לא יכולות לבקוע דרך החניכיים בקלות כמו השיניים האחרות. ישנם מקרים בהם התינוק עלול לסרב לאכול או לשתות בגלל הכאב. התסמינים בדרך כלל חולפים מעצמם, אך יש לפנות לרופא אם הם מחמירים או מתמשכים. בקיעת שיניים עלולה לגרום לסימנים ותסמינים באזור חלל הפה והחניכיים, אך לא בשום מקום אחר בגוף. סימן נוסף לכאב אצל התינוק הוא משיכה באוזניים. הכאב בפה לעיתים מקרין על ראש התינוק ולכן הוא עלול למשוך באוזניים על מנת לנסות להקל על כאבו. כמו כן, פריחה מתונה עלולה להופיע סביב הפה בעקבות גירוי של העור שנגרם על ידי הזלת ריר מוגברת. כפי שנאמר כבר בפתיחה שיני החלב נוטות להופיע בזוגות. לרוב, הזוג הראשון של שיני החלב שיופיע הוא החותכות הקדמיות בלסת התחתונה. אולם, אצל חלק מהתינוקות דווקא השיניים העליונות בוקעות ראשונות. הזוג הבא שיבקע יהיה רק לאחר שהזוג הקודם יסיים את התהליך. להלן הסדר הכללי של הופעת השיניים: חותכות קדמיות בלסת התחתונה. יבקע באזור גיל 6 עד 10 חודשים. חותכות קדמיות בלסת העליונה. יבקע באזור גיל 8 עד 12 חודשים. חותכות צידיות בלסת העליונה. יבקע באזור גיל 9 עד 13 חודשים. חותכות צידיות בלסת התחתונה. יבקע באזור גיל 10 עד 16 חודשים. טוחנות ראשונות בלסת העליונה. יבקע באזור גיל 13 עד 19 חודשים טוחנות ראשונות בלסת התחתונה. יבקע באזור גיל 14 עד 18 חודשים. ניבים בלסת העליונה. יבקע באזור גיל 16 עד 22 חודשים. ניבים בלסת התחתונה. יבקע באזור גיל 17 עד 23 חודשים. טוחנות שניות בלסת התחתונה. יבקע באזור גיל 23 עד 31 חודשים. טוחנות שניות בלסת העליונה. יבקע באזור גיל 25 עד 33 חודשים. בדרך כלל, בנות נוטות להצמיח שיניים לפני בנים. בנוסף, הדפוס המדויק וזמני ההתחלה הראשוניים של בקיעת שיניים ככל הנראה קשורים גם לתורשה. לא תמיד השיניים יבקעו בסדר זה ואין זה מעיד על אי תקינותו של התהליך. למרות הדעה הרווחת בקרב הורים, בקיעת שיניים אינה גורמת לשלשולים או חום גבוה. היא כן עלולה לגרום לחום מתון, אך לא לחום גבוה מעל 38.0 צלזיוס. אם התינוק מעלה חום במהלך בקיעת השיניים יש לפנות לרופא בעקבות חשש למחלה או זיהום. יתר על כן, ישנם מקרים בהם התינוק יחווה סימנים של בקיעת שיניים אך, למעשה מדובר בזיהום נגיף הרפס. עלייה בחום ופריחה באזור הפנים יכולה להצביע על זיהום זה. בתחילת תהליך בקיעת השיניים החל מגיל חצי השנה רמת החיסון והנוגדנים של התינוקות אשר קיבלו מאם בלידה פוחתת. לכן, לעיתים נראה כי ישנו קשר בין בקיעת שיניים לבין מחלות זיהומיות שונות אף על פי שאינו קיים. תינוקות נוטים ללעוס חפצים שיסייעו להם בתהליך בקיעת השיניים. שרשראות או צמידים אינם מומלצים מכיוון שהם עלולים לגרום לחנק או לגירוי בפה. לעומת זאת, קיימים מוצרים המותאמים לכך הנקראים נשכנים כמו טבעות שיניים וצעצועים אחרים המעוצבים לרוב עם טקסטורות. בנוסף, ישנם תינוקות שחשים הקלה בכאב בעת לעיסת חפצים קרים. לכן, לעיתים הורים מקפיאים חתיכות קטנות של פירות או ירקות טריים ומכניסים אותם לנשכן מיוחד עם רשת עבור תינוקות. דרך נוספת להקלה בכאבים היא עיסוי עדין של החניכיים על ידי האצבעות או מברשת שיניים רכה המותאמת לתינוקות. הפעולה מגבירה את זרימת הדם באזור ועשויה להקל על התחושות הלא נעימות. במקרים בהם התינוק סובל מכאבים ברורים, ישנם רופאים הממליצים על שימוש בתרופות נוגדות דלקת לא סטרואידיות (באנגלית: NSAID) או על טיפולים משככי כאבים בטוחים לילדים המכילים בנזוקאין, לידוקאין או כולין סליצילט. לפני השימוש בחומרים ותרופות אלו חשוב לוודא כי התינוקות אינם רגישים או אלרגיים לחומרים ולדאוג כי השימוש בהם נעשה באופן זהיר ומבוקר. החשש בשימוש בתרופות אלו הוא שהסיכונים וההשפעות השליליות של שימוש לא הולם או ממושך בתרופות יכול לעלות על היתרונות האפשריים שלהם. לדוגמה: שימוש לא זהיר בבנזוקאין עלול לגרום למטהמוגלובינמיה , כולין סליצילאט קשור לאספירין ועלול לגרום לתסמונת ריי אצל תינוקות רגישים. במיוחד אצל ילדים עם מחלות מזיהומים ויראליים, או כאשר משתמשים בשילוב עם תרופות נוגדות דלקת לא סטרואידיות אחרות. פרצטמול ואיבופרופן מומלצים גם לטיפול בכאב ובנפיחות שהתינוקות חווים בזמן בקיעת השיניים. חשוב לא להשתמש בחומרים אלה בתדירות גבוהה, כדי שלא יסוו את התסמינים שהתינוקות חווים מבעיות רפואיות אחרות. מוצרים המכילים אספירין לא צריכים להינתן לילד אלא אם כן ניתנת הוראה מרופא הילדים, בשל הסיכון לפגיעה בכבד ובמוח השימוש בתרופות מתרחש לעיתים קרובות, על מנת להקל על נפיחות וכאבים בחניכיים של התינוקות. המשחות השימושיות דומות למשחות הניתנות לכאבי שיניים וחניכיים למבוגרים, אך במינונים נמוכים יותר. עקרון הפעולה של משחות לשיניים הוא הרדמה מקומית כדי להקהות את העצבים בחניכיים כך שהכאב יהיה פחות מורגש. חשוב לעקוב אחר ההוראות המופיעות על גבי האריזה כדי להבטיח מתן כמות נכונה לתינוק, ולוודא שמשתמשים בצורה נכונה להפחתת הסיכון לזיהום. יש לשים לב כי בעת מתן התרופה לא מרדימים את אזור הגרון מכיוון שהיא עלולה להפריע לפעילות האפיגלוטיס ולאפשר למזון להיכנס לריאות. תרופות דומות קיימות גם בצורת אבקה, כמו אבקת בקיעת שיניים. חלק מהתרופות המשמשות לטיפול בכאבי שיניים כמו אבקת בקיעת שיניים, נמצאו מזיקות בגלל תכולת כספית מסוג כספית כלורית שעלולה לגרום לפגיעה במערכת העצבים ובמערכות פיזיולוגיות נוספות ואף לגרום הרעלת כספית מסוג אקרודיניה (באנגלית: pink disease או acrodynia) המתבטאת בכאבים ונפיחות בגפיים אצל ילדים קטנים.בשנת 1954 הכספית הוסרה מרוב האבקות. בעבר בקיעת שיניים נחשבה שלא לצדק כגורם מוות. זאת מכיוון שילדים רבים מתו בשנים הראשונות לחייהם, במקביל להתרחשות בקיעת השיניים. הנטייה בעבר לייחס מחלות קשות לבקיעת שיניים הייתה נפוצה, ניתן לראות שבשנת 1842 בקיעת השיניים הייתה סיבת המוות הרשומה בקרב 4.8% מכלל התינוקות שמתו בלונדון מתחת לגיל שנה ובקרב 7.3% מהגילאים שנה עד שלוש. בקיעת שיניים היא תהליך טבעי אשר יוצר מעט אי נוחות. בעבר כמה מהשיטות להקלה על כאבי בקיעת השיניים גרמו לנזק חמור כמו שלפוחיות ודימומים ואף למוות. במאה השש עשרה המנתח הצרפתי אמברואז פארה הציג שיטה להקלה על בקיעת השיניים. דקירה וחיתוך של החניכיים באמצעות סקלפל, מתוך אמונה כי לשיניים קשה לבקוע מתוך החניכיים בשל העדר נתיב יציאה. בסופו של דבר, השיטה הובילה לכישלון ומוות. אמונה ושיטה זו נמשכו מאות שנים, עד שלקראת סוף המאה התשע עשרה הם ננטשו. למרות זאת, עדיין ניתן לראות כי בסוף שנת 1938 הופיע בספר לימוד לרפואת שיניים ייעוץ לטובת השיטה של חתיכת החניכיים, ותיאר איך ההליך צריך להתבצע. גם לצעצועי שיניים יש היסטוריה ארוכה. במאות 19 עד 20, קורל היה צעצוע בקיעת שיניים שעשוי מאלמוגים, משנהב או מעצם, הוא חובר לידית כסף ושימש לעיתים גם כרעשן. בנוסף לכך, הקורל שימש גם כסמל שמתאר את מעמד המשפחה וכסמל תרבותי שתפקידו להרחיק את הרוחות הרעות. נכון לשנת 2021, ניתן לראות חלק מהצעצועים בתערוכות במוזיאונים. שן משנן נשיר רופא שיניים פיית השיניים Tintinalli, Judith (2004). Emergency Medicine: A Comprehensive Study Guide, Sixth edition. McGraw-Hill Professional. p. 1483. ISBN 0-07-138875-3. מדיה וקבצים בנושא בקיעת שיניים בוויקישיתוף ד"ר איתי גל, האם בקיעת שיניים באמת מעלה חום?, באתר ynet, 5 בנובמבר 2017 ד"ר חיים גת, מהשן הראשונה: איך לשמור על שיני הילדים?, באתר ynet, 16 ביוני 2015 ד"ר יעל פרי-פרונט, בקיעת שיניים ראשונות בילדים: מהם הסיכונים?, באתר ynet, 25 במאי 2015 רונית דוייב, בקיעת שיניים: כך תקלו על הכאב של התינוק, באתר ynet, 21 בספטמבר 2014 מחלת ריי (תסמונת ריי – Reye's syndrome), מתוך אתר "informed", פורטל הרפואה של ישראל. Acrodynia, מתוך אתר dermnetnz- all about the skin (באנגלית). בקיעת שיניים – Teeth eruption – ויקירפואה, באתר www.wikirefua.org.il Teeth Eruption Timetable, Cleveland Clinic בקיעת שיניים אצל תינוקות, באתר www.clalit.co.il Top tips for your teething baby, CARiFiT Babywearing workouts (באנגלית אמריקאית) Teething: What to Know and Do to Help Your Baby, WebMD (באנגלית) tl vyynshl-glbv, התמודדות עם בקיעת שיניים ראשונות, באתר מטרנה, ‏2020-09-02 When Do Babies Start Teething & Get Teeth?, Kute Keiki, ‏2018-04-22 (באנגלית אמריקאית) What Causes A Dark Spot On Gums?, www.colgate.com (באנגלית אמריקאית) Zakirulla Meer, Allahbaksh Meer, Teething trouble and its management in children, INTERNATIONAL JOURNAL OF DENTAL CLINICS When Baby Teeth Appear, What to Expect (באנגלית) Baby Refusing the Bottle? Try These Tips, Healthline, ‏2020-06-29 (באנגלית) Teething: Tips for soothing sore gums, Mayo Clinic (באנגלית) Baby Teething: Symptoms, Signs, Fever & Remedies, eMedicineHealth (באנגלית) משרד הבריאות-מדינת ישראל, סדר בקיעת השיניים בקיעת שיניים אצל תינוקות, באתר מכבי שירותי בריאות The Pharmaceutical Journal17 NOV 2015By Christine Lyttle Christine LyttleCorresponding AuthorChristine Lyttle, BSc, MFDSRCPSG, is a core trainee at the Oral Health Directorate at Glasgow Dental Hospital, School., Tooth eruption and teething in children, Pharmaceutical Journal (באנגלית) Baby Teeth Eruption Charts – American Dental Association, www.mouthhealthy.org סדר בקיעת השיניים – ציר הזמן המלא | פמפרס, באתר Pampers-IL-HE Tooth Eruption – an overview | ScienceDirect Topics, www.sciencedirect.com זמן צמיחה: כל מה שחשוב לדעת על שיני חלב של ילדים, באתר כללית סמייל, ‏2020-10-18 L Jaber, I J Cohen, A Mor, Fever associated with teething., Archives of Disease in Childhood 67, 1992-02, עמ' 233–234 חום ובקיעת שיניים אצל תינוקות – טיפטיפות, באתר www.tiptipot.co.il G. T. McIntyre, G. M. McIntyre, Teething troubles?, British Dental Journal 192, 2002-03, עמ' 251–255 doi: 10.1038/sj.bdj.4801349 כאבי שינים בתינוקות: עשו ואל תעשו, באתר www.clalit.co.il "Press Announcements – FDA warns about safety risks of teething necklaces, bracelets to relieve teething pain or to provide sensory stimulation". FDA (באנגלית). נבדק ב-21 בדצמבר 2018. {{cite web}}: (עזרה) ד"ר רולי ברקוביץ, מומחית ברפואת שיניים לילדים, המדריך להורים מודאגים: כך תתמודדו עם כאבי השיניים של התינוק, באתר כללית סמייל Annetta K.L. Tsang. "Teething, teething pain and teething remedies". International Dentistry – Australian Edition. 5 (4): 23. "FDA Drug Safety Communication: Reports of a rare, but serious and potentially fatal adverse effect with the use of over-the-counter (OTC) benzocaine gels and liquids applied to the gums or mouth". U.S. Food and Drug Administration. 7 באפריל 2011. נבדק ב-18 בדצמבר 2011. {{cite web}}: (עזרה) Mary Kozuch, Erica Peacock, Jennifer P. D’Auria, Infant Teething Information on the World Wide Web: Taking a Byte Out of the Search, Journal of Pediatric Health Care 29, 2015-01, עמ' 38–45 doi: 10.1016/j.pedhc.2014.06.006 Medications used to treat teething pain eMedicine MedicineNet. Retrieved on 2010-01-25 S. Allen Counter, Leo H Buchanan, Mercury exposure in children: a review, Toxicology and Applied Pharmacology, Special Pediatric Volume 198, 2004-07-15, עמ' 209–230 doi: 10.1016/j.taap.2003.11.032 J. G. Dathan, C. C. Harvey, Pink Disease--Ten Years After (The Epilogue), BMJ 1, 1965-05-01, עמ' 1181–1182 doi: 10.1136/bmj.1.5443.1181 Kerrie Shandley, David W. Austin, Ancestry of Pink Disease (Infantile Acrodynia) Identified as a Risk Factor for Autism Spectrum Disorders, Journal of Toxicology and Environmental Health, Part A 74, 2011-09-15, עמ' 1185–1194 doi: 10.1080/15287394.2011.590097 Dally, A. (1997). "The Rise and Fall of Pink Disease". Social History of Medicine. 10 (2): 291–304. doi:10.1093/shm/10.2.291. PMID 11619497. L Jaber; I J Cohen; A Mor (1992). "Fever associated with teething". Archives of Disease in Childhood. 67 (2): 234. doi:10.1136/adc.67.2.233. PMC 1793425. PMID 1543387. Dally, Ann (1996). "The lancet and the gum-lancet: 400 years of teething babies". The Lancet. 348 (9043): 1710–1. doi:10.1016/S0140-6736(96)05105-7. PMID 8973438. OED; Examples from the Metropolitan "Rattles". Victoria & Albert Museum of Childhood. נבדק ב-18 בדצמבר 2011. {{cite web}}: (עזרה) Nwokah, Eva E, David Kuschner (ע), "Historical Changes in Infant Toys." From Children to Red Hatters: Diverse Images and Issues of Play, University Press of America, 2008-12-29, עמ' 54-56, ISBN 978-0-7618-4292-7. (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.